Diari Oficial de la Generalitat Valenciana


Sumari del DOGV 5178, del 17-01-2006 (2006/356)

RESOLUCIÓ de 10 de gener de 2006, del director general de Recursos Humans de la Conselleria de Sanitat, per la qual modifica la Resolució d'1 de juny de 2004, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de gestió de la funció administrativa d'institucions sanitàries dependents de la Conselleria de Sanitat, i per la qual també s'obri novament el termini de 15 dies hàbils per a la participació en la convocatòria publicada per la Resolució de 15 de setembre de 2005 de la Direcció General de Recursos Humans, per la qual inicia la fase de provisió del procés extraordinari de consolidació d'ocupació de la categoria esmentada (DOGV número 4.992, de 25.04.2005).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/356


Organisme emissor
:   Conselleria de Sanitat

Tipus de document
:   Resolució

RESOLUCIÓ de 10 de gener de 2006, del director general de Recursos Humans de la Conselleria de Sanitat, per la qual modifica la Resolució d'1 de juny de 2004, per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de gestió de la funció administrativa d'institucions sanitàries dependents de la Conselleria de Sanitat, i per la qual també s'obri novament el termini de 15 dies hàbils per a la participació en la convocatòria publicada per la Resolució de 15 de setembre de 2005 de la Direcció General de Recursos Humans, per la qual inicia la fase de provisió del procés extraordinari de consolidació d'ocupació de la categoria esmentada (DOGV número 4.992, de 25.04.2005). [2006/M356]  
En execució de la Sentència ferma 1039/05 del Tribunal Superior de Justícia de la Comunitat Valenciana, per la qual s'estima parcialment el recurs interposat per Francisco Rivas Rodríguez contra la Sentència 392/04 del Jutjat Contenciós Administratiu número 7 de València, de data 1 de desembre, recaiguda en el recurs 284/04, i anul·la, perquè és contrària a dret, la Resolució de 30 d'abril de 2004, de la Direcció General de Recursos Humans de la Conselleria de Sanitat, per la qual fa públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de gestió de la funció administrativa dependents de la Conselleria de Sanitat, respecte a la puntuació atorgada al recurrent en la valoració de l'experiència professional, i la confirma en tota la resta.  
Vista la puntuació atorgada pel tribunal del procés extraordinari de consolidació d'ocupació per a la selecció i provisió de places de gestió de la funció administrativa de les institucions sanitàries dependents de la Conselleria de Sanitat al recurrent Francisco Rivas Rodríguez, valorant l'experiència professional d'acord amb la Sentència 1039/05.  
Vista la Resolució de 14 de desembre de 2005, del director general de Recursos Humans de la Conselleria de Sanitat, dictada en execució de la sentència esmentada, per la qual modifica la Resolució de 30 d'abril de 2004, per la qual es fan públiques les qualificacions finals dels aspirants que han superat la fase de selecció del procés extraordinari de consolidació d'ocupació per a la selecció i provisió de places de gestió de la funció administrativa de les institucions sanitàries dependents de la Conselleria de Sanitat.   
Vista la Resolució d'1 de juny de 2004, del director general de Recursos Humans, per la qual declara en expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de la gestió de la funció administrativa d'institucions sanitàries dependents de la Conselleria de Sanitat. (DOGV número 4.780, de 22.06.2004).  
Vista la de la Resolució de 14 de març de 2005 de la Direcció General de Recursos Humans (DOGV número 4.992, de 25.04.2005) per la qual inicia la fase de provisió del procés extraordinari de consolidació d'ocupació per a la selecció i provisió de places de gestió de la funció administrativa d'institucions sanitàries dependents de la Conselleria de Sanitat, i atés que el punt a) de la base tercera, establix que ha de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 22 de març de 2002 de la Conselleria de Sanitat per la qual es convoca el procés extraordinari.  
Per això, i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligació de complir les sentències i la resta de resolucions fermes dictades per jutges i tribunals.  
D'acord amb les competències que m'atorga l'article nou dels Estatuts de l'Agència Valenciana de Salut, aprovats pel Decret 25/2005, de 4 de febrer, del Consell de la Generalitat Valenciana, resolc:  
Modificar la Resolució d'1 de juny de 2004 per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de gestió de la funció administrativa de les institucions sanitàries dependents de la Conselleria de Sanitat, incloent-hi Francisco Rivas Rodríguez amb una qualificació final de 126,2 punts, i excloent-ne Carlos Marzá Moncho.  
Obrir novament el termini de 15 dies hàbils, comptats a partir de l'endemà de la publicació d'esta resolució en el Diari Oficial de la Generalitat Valenciana per a la participació en la convocatòria de provisió publicada per la Resolució de 14 de març de 2005 de la Direcció General de Recursos Humans i d'acord amb les seues bases (DOGV número 4.992, de 25.04.2005).  
Contra esta resolució es pot interposar un incident d'execució de sentència davant del Jutjat del Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos comptadors des de l'endemà de la publicació d'esta resolució.  
València, 10 de gener de 2006.. El director general de Recursos Humans: José Cano Pascual.